RO Jurnalul Oficial al Uniunii Europene C 119/25

Comunicare a Guvernului francez privind Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, explorare și extracție a hidrocarburilor (1)

(Aviz privind cererea de autorizație exclusivă de prospectare a hidrocarburilor lichide sau gazoase, denumită „Permis de Gex”)

(Text cu relevanță pentru SEE)

(2008/C 119/08)

Prin cererea datată 14 iunie 2007 și rectificată la 7 ianuarie 2008, societățile Egdon Resources (New Ventures) Ltd, cu sediul social în Suite 2, 90-96 High Street, Odiham, Hamphshire, RG29 1LP (Regatul Unit), Eagle Energy Limited, cu sediul social în 21 Beresford Avenue, East Twickenham, TW1 2PY (Regatul Unit) și Nautical Petroleum plc, cu sediul social în Parnell House, 25 Wilton Road, London SW1V 1YD (Regatul Unit) au solicitat, pentru o perioadă de cinci ani, o autorizație exclusivă de prospectare a hidrocarburilor lichide sau gazoase, denumită „Permis de Gex” pentru o suprafață de aproximativ 932 de km2, reprezentând parte din departamentele Haute Savoie, Ain și Jura.

Perimetrul în care este valabilă această autorizație este delimitat de arcele de meridiane și paralele care unesc succesiv punctele definite în cele ce urmează prin coordonatele lor geografice în grade, meridianul de origine fiind cel al Parisului.

Punctul A: intersecția paralelei 51,60 grade N cu limita de separare între Franța și Elveția

Puncte Longitudine Latitudine B 4,00 grade E 51,60 grade N C 4,00 grade E 51,40 grade N D 3,90 grade E 51,40 grade N E 3,90 grade E 51,10 grade N F 4,30 grade E 51,10 grade N

Punctul G: intersecția meridianului 4,30 grade E cu limita de separare între Franța și Elveția

Punctele de la A la G: limita de separare între Franța și Elveția

Această cerere are o parte comună cu cererea Moussières, publicată în JOUE din 11 aprilie 2007, precum și o parte distinctă. Numai partea distinctă este deschisă concurenței. Perimetrul respectiv este delimitat de arcele de meridiane și paralele care unesc succesiv punctele definite în cele ce urmează prin coordonatele lor geografice în grade, meridianul de origine fiind cel al Parisului.

Punctul A: intersecția paralelei 51,60 grade N cu limita de separare între Franța și Elveția

Puncte Longitudine Latitudine B 4,00 grade E 51,60 grade N C 4,00 grade E 51,30 grade N D 3,90 grade E 51,30 grade N E 3,90 grade E 51,10 grade N F 4,30 grade E 51,10 grade N

Punctul G: intersecția meridianului 4,30 grade E cu limita de separare între Franța și Elveția

Punctele de la A la G: limita de separare între Franța și Elveția

Depunerea cererilor și criteriile de acordare a drepturilor de exploatare minieră

Solicitanții care depun cererea inițială și cei care depun cereri concurente trebuie să îndeplinească condițiile stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și drepturile de depozitare subterană (Journal officiel de la République française din 3 iunie 2006).

Societățile interesate pot depune o cerere concurentă în termen de nouăzeci de zile de la data publicării prezentului aviz, în conformitate cu procedurile sintetizate în „Avizul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, pagina 11, și stabilite prin Decretul nr. 2006-648 privind drepturile de exploatare minieră și drepturile de depozitare subterană. Cererile concurente se adresează ministrului responsabil cu sectorul minier la adresa indicată mai jos.

Deciziile privind cererea inițială și cererile concurente se iau în conformitate cu criteriile de acordare a drepturilor de exploatare minieră stabilite la articolul 6 din decretul menționat anterior, până cel târziu la 18 iunie 2009.

Condiții și cerințe privind exercitarea activității și încetarea acesteia

Solicitanții sunt invitați să consulte articolele 79 și 79.1 din codul minier și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane (Journal officiel de la République française din 3 iunie 2006).

Orice informații suplimentare se pot obține de la Ministerul Ecologiei, Dezvoltării și Amenajării Durabile a Teritoriului (Direcția Generală Energie și Materii Prime, Direcția Resurse Energetice și Minerale, Biroul Legislației Miniere) [ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière)], 61, boulevard Vincent Auriol, Télédoc 133, F-75703 Paris Cedex 13 [telefon (33) 144 97 23 02, fax (33) 144 97 05 70]. Actele cu putere de lege și reglementările menționate anterior pot fi consultate pe site-ul Légifrance, la adresa: http://www.legifrance.gouv.fr

(1) JO L 164, 30.6.1994, p. 3.